pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม สักการะองค์พระนารายณ์ และพระภูมิ สิ่งศักดิ์สิทธิ์ประจำกระทรวง เพื่อเข้ารับตำแหน่งพร้อมทั้งมอบนโยบาย
วันพฤหัสบดีที่ 22 ธันวาคม 2559
รัฐมนตรีว่าการกระทรวงอุตสาหกรรม สักการะองค์พระนารายณ์ และพระภูมิ สิ่งศักดิ์สิทธิ์ประจํากระทรวง เพื่อเข้ารับตําแหน่งพร้อมทั้งมอบนโยบาย
รัฐมนตรีว่าการกระทรวงอุตสาหกรรม สักการะองค์พระนารายณ์ และพระภูมิ สิ่งศักดิ์สิทธิ์ประจํากระทรวง เพื่อเข้ารับตําแหน่งพร้อมทั้งมอบนโยบาย
วันนี้ (22 ธันวาคม 2559) นายอุตตม สาวนายน รัฐมนตรีว่าการกระทรวงอุตสาหกรรม สักการะองค์พระนารายณ์ และพระภูมิ สิ่งศักดิ์สิทธิ์ประจํากระทรวงอุตสาหกรรม เพื่อเข้ารับตําแหน่งรัฐมนตรีว่าการกระทรวงอุตสาหกรรม พร้อมทั้งมอบนโยบายแก่ผู้บริหารกระทรวงอุตสาหกรรม และร่วมพบปะสื่อมวลชน ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“พาณิชย์”พร้อมร่วมผลักดันการปฏิรูปกับคณะกรรมการปฏิรูปประเทศด้านสังคม
วันศุกร์ที่ 30 มีนาคม 2561
“พาณิชย์”พร้อมร่วมผลักดันการปฏิรูปกับคณะกรรมการปฏิรูปประเทศด้านสังคม
“สนธิรัตน์” พร้อมร่วมมือคณะกรรมการปฏิรูปประเทศด้านสังคม ร่วมกันขับเคลื่อนเศรษฐกิจชุมชนเพื่อสร้างสังคมที่ดี เผยมีแผนกระตุ้นเศรษฐกิจฐานรากทั้งการเพิ่มช่องทางจําหน่ายสินค้าชุมชน
การเชื่อมโยงตลาดให้กับผลผลิตทางการเกษตร ผลไม้ การสร้างอาชีพให้ผู้มีรายได้น้อยด้วยแฟรนไชส์ และการส่งเสริมผู้สูงอายุ มีงานทํา เผยยังได้รับผลักดันไม้ยืนต้นให้นําไปเป็นหลักประกันทางธุรกิจด้วย
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า เมื่อเร็วๆ นี้ นายปีติพงษ์ พึ่งบุญ ณ อยุธยา ประธานคณะกรรมการปฏิรูปประเทศด้านสังคม ได้เข้าพบปะหารือ โดยได้ขอให้กระทรวงพาณิชย์ช่วยผลักดันให้ไม้ยืนต้นที่มีมูลค่าทางเศรษฐกิจ เช่น กระถินเทพา กระถินยักษ์ สนประดิพัทธ์ ยูคาลิปตัส และเสม็ดขาว สามารถนําไปเป็นหลักประกันทางธุรกิจ โดยออกเป็นกฎกระทรวงเพื่อกําหนดให้ไม้ยืนต้นที่มีมูลค่าทางเศรษฐกิจสามารถนําไปเป็นหลักประกันทางธุรกิจ ตาม พ.ร.บ. หลักประกันทางธุรกิจ พ.ศ.2558 มาตรา 8 (6)
ทั้งนี้ กระทรวงฯ จะช่วยประสานกับสํานักงานเศรษฐกิจการคลัง กระทรวงการคลัง เพื่อร่วมกันผลักดันร่างกฎกระทรวงดังกล่าว เพื่อให้มีการใช้ประโยชน์จากไม้ยืนต้นที่ยังไม่ถึงเวลาเก็บเกี่ยวให้เพิ่มมากขึ้นต่อไป
นายสนธิรัตน์กล่าวว่า ยังได้มีการหารือถึงแนวทางการเสริมสร้างระบบเศรษฐกิจชุมชน โดย ได้ยืนยันว่ากระทรวงพาณิชย์ให้ความสําคัญกับนโยบายของรัฐบาลเรื่องการสร้างความเข้มแข็งให้แก่เศรษฐกิจ ฐานราก โดยเน้นที่กลไกตลาดเป็นหลัก มีการผลักดันให้สินค้าชุมชนเข้าสู่กลไกตลาดอย่างจริงจัง ซึ่งจะเห็นได้จากการนําสินค้าชุมชนเข้าสู่ร้านธงฟ้าประชารัฐ เน้นสินค้าที่มีคุณภาพเน้นช่องทางการตลาดให้แก่ผู้ผลิตและในอนาคต จะพัฒนาต่อยอดร้านค้าธงฟ้าประชารัฐให้เป็นร้านโชห่วยไฮบริดโดยใช้ e-Commerce และยังส่งเสริมภาคการผลิตให้มีช่องทางการจัดจําหน่ายให้กับผลผลิตทางการเกษตรและผลไม้ เช่น การจัดทํา MOU ร่วมกับตลาดกลางขนาดใหญ่ และห้างค้าปลีกสมัยใหม่ รวมทั้งการสร้างอาชีพให้แก่ผู้มีรายได้น้อยด้วยธุรกิจแฟรนไชส์สร้างอาชีพ
นอกจากนี้ ยังมีการส่งเสริมการจ้างงานผู้สูงอายุเป็นชิ้นงาน เพื่อให้เกิดการทํางานร่วมกัน ตามศักยภาพและสภาพแวดล้อม โดยไม่ต้องผูกพันทํางานเต็มเวลา โดยกรมพัฒนาธุรกิจการค้า ได้ทําการส่งเสริมการจับคู่ระหว่างผู้สูงอายุกับธุรกิจนิติบุคคลที่สนใจจะจ้างงานผู้สูงอายุเป็นรายชิ้น ซึ่งล้วนแต่เป็นประโยชน์ต่อสังคม
รัฐบาลไทย-ข่าวทำเนียบรัฐบาล-มาตรการชดเชยรายได้เพื่อช่วยเหลือ
วันจันทร์ที่ 6 เมษายน 2563
มาตรการชดเชยรายได้เพื่อช่วยเหลือ
วันอังคารที่ 31 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดโอกาสให้แรงงาน ลูกจ้างชั่วคราว อาชีพอิสระ ผู้ที่ไม่อยู่ในระบบประกันสังคม และเป็นผู้ที่ได้รับผลกระทบจากโรคโควิด-19 ลงทะเบียนรับเงินช่วยเหลือเยียวรายละ 5,000 บาท เป็นเวลา 3 เดือน ตั้งแต่เดือน เม.ย. - มิ.ย. 63 ผ่าน www.เราจะไม่ทิ้งกัน.com โดยเตรียมข้อมูลบัตรประจําตัวประชาชน ข้อมูลส่วนบุคคล ข้อมูลการประกอบอาชีพ และข้อมูลนายจ้าง (ถ้ามี) เมื่อเจ้าหน้าที่ตรวจสอบคุณสมบัติและผ่านการพิจารณาแล้วจะแจ้งผลทางข้อความ SMS และได้รับเงินเยียวยาภายใน 7 วัน ผ่านพร้อมเพย์ที่ผูกกับข้อมูลบัตรประชาชน หรือโอนเงินเข้าบัญชีธนาคารโดยตรง ทั้งนี้ การช่วยเหลือดังกล่าวเป็นส่วนหนึ่งของมาตรการชดเชยรายได้ เพื่อช่วยเหลือลดภาระแก่ผู้ที่เดือดร้อนจากการแพร่ระบาดของโรคครั้งนี้
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” เปิดเวทีหารือการพัฒนาระบบเทคโนโลยีสารสนเทศกระบวนการยุติธรรม
วันศุกร์ที่ 21 เมษายน 2560
“ยุติธรรม” เปิดเวทีหารือการพัฒนาระบบเทคโนโลยีสารสนเทศกระบวนการยุติธรรม
นายธวัชชัย ไทยเขียว รองปลัดกระทรวงยุติธรรม เข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๑/๒๕๖๐
เมื่อวันศุกร์ที่ ๒๑ เมษายน ๒๕๖๐ เวลา ๐๙.๓๐ น.
ณ ศูนย์ประชุมวายุภักษ์ โรงแรมเซ็นทราศูนย์ราชการและคอนเวนชันเซ็นเตอร์
ถนนแจ้งวัฒนะ กรุงเทพฯ
นายธวัชชัย ไทยเขียว รองปลัดกระทรวงยุติธรรม
เข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๑/๒๕๖๐
โดยมี นายทวีศักดิ์ กออนันตกูล เป็นประธานการประชุมฯ
ทั้งนี้ ที่ประชุมได้ร่วมกันพิจารณาในประเด็น ดังนี้
๑. การกําหนดแนวทางการจัดทํางบประมาณบูรณาการ
ด้านเทคโนโลยีสารสนเทศกระบวนการยุติธรรม ประจําปีงบประมาณ พ.ศ. ๒๕๖๒
๒. การขยายเครือข่ายศูนย์แลกเปลี่ยนข้อมูลกระบวนการยุติธรรม
(Data Exchange Center : DXC)
โดยกําหนดขั้นตอนและหลักเกณฑ์การพิจารณากรณีที่หน่วยงานต่างๆ
ประสงค์ขอเข้าร่วมเครือข่ายศูนย์ DXC
เพื่อให้สามารถรองรับการขยายเครือข่ายที่เพิ่มมากขึ้นในอนาคต
และ ๓. การปรับปรุงองค์ประกอบและอํานาจหน้าที่
ของคณะอนุกรรมการพัฒนาระบบเทคโนโลยีสารสนเทศกระบวนการยุติธรรม
เพื่อให้การดําเนินงานเป็นไปอย่างมีประสิทธิภาพ ครอบคลุมภารกิจ อํานาจหน้าที่
ตลอดจนสอดคล้องกับเป้าหมายการดําเนินงาน และสถานการณ์ในปัจจุบัน
รัฐบาลไทย-ข่าวทำเนียบรัฐบาล-คณะกรรมการ PPP เร่งรัดผลักดันโครงการ PPP และเตรียมเคาะโครงการเข้า PPP Fast Track เพิ่มเติม
วันพุธที่ 25 มกราคม 2560
คณะกรรมการ PPP เร่งรัดผลักดันโครงการ PPP และเตรียมเคาะโครงการเข้า PPP Fast Track เพิ่มเติม
ผลการประชุมคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) ครั้งที่ 1/2560 ในวันพุธที่ 25 มกราคม 2560 ณ ทําเนียบรัฐบาล โดยมีนายสมคิด จาตุศรีพิทักษ์ รองนายกรัฐมนตรีเป็นประธาน
นายเอกนิติ นิติทัณฑ์ประภาศ ผอ.สคร. กรรมการและเลขานุการคณะกรรมการนโยบายการให้เอกชนร่วมลงทุนในกิจการของรัฐ เปิดเผยผลการประชุมคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) ครั้งที่ 1/2560 ในวันพุธที่ 25 มกราคม 2560 ณ ทําเนียบรัฐบาล โดยมีนายสมคิด จาตุศรีพิทักษ์ รองนายกรัฐมนตรีเป็นประธาน สามารถสรุปผลการประชุมสรุปได้ดังนี้
1. ติดตามและเร่งรัดความคืบหน้าโครงการภายใต้มาตรการ PPP Fast Track 5 โครงการ ซึ่งมีผลการดําเนินการดังนี้
- โครงการรถไฟฟ้าสายสีชมพู (ช่วงแคราย - มีนบุรี) และโครงการรถไฟฟ้าสายสีเหลือง (ช่วงลาดพร้าว - สําโรง) ได้ดําเนินการตามขั้นตอนภายใต้มาตรการ PPP Fast Track เรียบร้อยแล้ว บัดนี้ อยู่ระหว่างการพิจารณาของคณะกรรมการคัดเลือกตามมาตรา 35 ในการเจรจาต่อรองกับผู้ยื่นข้อเสนอ ซึ่งคาดว่าจะลงนามในสัญญาได้ภายในเดือนเมษายน 2560
- โครงการรถไฟฟ้าสายสีน้ําเงินส่วนต่อขยาย (ช่วงหัวลําโพง - บางแค และช่วงบางซื่อ - ท่าพระ) คณะกรรมการคัดเลือกของโครงการส่วนต่อขยายและคณะกรรมการกํากับดูแลของโครงการรถไฟฟ้าสายเฉลิมรัชมงคล (ช่วงหัวลําโพง - บางซื่อ) ได้ดําเนินการเจรจาข้อเสนอทางเทคนิคและข้อเสนอทางการเงินการลงทุนจนได้ข้อยุติ และได้มีมติเห็นชอบร่างสัญญาแล้ว โดยอยู่ในขั้นตอนการพิจารณาร่างสัญญา เพื่อนําเสนอความเห็นให้กระทรวงคมนาคมนําเสนอคณะรัฐมนตรีต่อไป
- โครงการทางหลวงพิเศษระหว่างเมือง สายบางปะอิน - นครราชสีมา และสายบางใหญ่ - กาญจนบุรี ปัจจุบันมีความชัดเจนด้านข้อกฎหมายแล้ว ซึ่งคาดว่ากรมทางหลวงจะเสนอโครงการข้างต้นต่อคณะกรรมการ PPP อีกครั้งได้ภายในเดือนมีนาคม 2560
2. มอบหมายให้กระทรวงคมนาคมพิจารณาเสนอโครงการที่จะดําเนินการตามมาตรการ PPP Fast Track เพิ่มเติม รวมทั้ง เสนอระยะเวลาการดําเนินโครงการดังกล่าวให้เป็นไปตามกรอบระยะเวลาการดําเนินโครงการภายใต้มาตรการ PPP Fast Track และแจ้งให้ สคร. ทราบภายในวันที่ 31 มกราคม 2560
นอกจากนี้ คณะกรรมการ PPP ได้เห็นชอบให้โครงการพัฒนาที่ราชพัสดุแปลงหมายเลขทะเบียนที่ กท. 3275 เขตคลองสาน กรุงเทพมหานคร ของกรมธนารักษ์ มูลค่าเงินลงทุนประมาณ 4,616 ล้านบาท ซึ่งเป็นโครงการที่สอดคล้องกับนโยบายของรัฐบาลภายใต้หลักปรัชญาแห่ง “ศาสตร์แห่งพระราชา” และความร่วมมือในรูปแบบประชารัฐ ดําเนินการตามประกาศคณะกรรมการนโยบายการให้เอกชนร่วมลงทุนในกิจการของรัฐ เรื่อง หลักเกณฑ์และวิธีการ
ให้เอกชนร่วมลงทุนในโครงการที่มีวงเงินมูลค่าต่ํากว่าที่กําหนดในมาตรา 23 แห่ง พ.ร.บ. ร่วมลงทุนฯ ปี 2556 พ.ศ. 2559 ตามแนวทางพิจารณากลั่นกรองโครงการขนาดกลาง (โครงการที่มีมูลค่าตั้งแต่ 1,000 ล้านบาทขึ้นไปแต่มีมูลค่าต่ํากว่า 5,000 ล้านบาท) ตามที่คณะอนุกรรมการกลั่นกรองโครงการเสนอ
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ทส. ประชุมเพื่อติดตามความคืบหน้าการจัดทำผลงานสำคัญรอบ 3 เดือน ของกระทรวงทรัพยากรธรรมชาติและสิ่งแวดล้อม
วันศุกร์ที่ 25 ตุลาคม 2562
ทส. ประชุมเพื่อติดตามความคืบหน้าการจัดทําผลงานสําคัญรอบ 3 เดือน ของกระทรวงทรัพยากรธรรมชาติและสิ่งแวดล้อม
ทส. ประชุมเพื่อติดตามความคืบหน้าการจัดทําผลงานสําคัญรอบ 3 เดือน ของกระทรวงทรัพยากรธรรมชาติและสิ่งแวดล้อม
ทส. ประชุมเพื่อติดตามความคืบหน้าการจัดทําผลงานสําคัญรอบ 3 เดือน ของกระทรวงทรัพยากรธรรมชาติและสิ่งแวดล้อม
วานนี้ (24 ตุลาคม 2562) เวลา 15.00 น. ณ ห้องประชุม 202 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมติดตามความคืบหน้าการจัดทําผลงานสําคัญรอบ 3 เดือน (ระหว่างเดือนสิงหาคม – ตุลาคม 2562) ของกระทรวงทรัพยากรธรรมชาติและสิ่งแวดล้อม เพื่อพิจารณาและรายงานความคืบหน้าผลงานสําคัญของกระทรวงฯ ทั้งในด้านทรัพยากรน้ําในแผ่นดิน ด้านสิ่งแวดล้อม ด้านทรัพยากรธรรมชาติ โดยโอกาสนี้ นายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูง ข้าราชการในสังกัดกระทรวงฯ เข้าร่วมประชุม
รัฐบาลไทย-ข่าวทำเนียบรัฐบาล-ลอน.รก.รปอ. ตรวจติดตามความเรียบร้อยเตรียมความพร้อมการดำเนินการจัดงานพร้อมการดำเนินการจัดงาน Outlet ของขวัญเพื่อประชาชน "มหกรรมสินค้าราคาโรงงาน"
วันอังคารที่ 24 ธันวาคม 2562
ลอน.รก.รปอ. ตรวจติดตามความเรียบร้อยเตรียมความพร้อมการดําเนินการจัดงานพร้อมการดําเนินการจัดงาน Outlet ของขวัญเพื่อประชาชน "มหกรรมสินค้าราคาโรงงาน"
นางวรวรรณ ชิตอรุณ เลขาธิการคณะกรรมการอ้อยและน้ําตาลทรายรักษาราชการแทนรองปลัดกระทรวงอุตสาหกรรม  ตรวจติดตามความเรียบร้อยเตรียมความพร้อมการดําเนินการจัดงาน Outlet ของขวัญเพื่อประชาชน "มหกรรมสินค้าราคาโรงงาน"
วันนี้ (23 ธันวาคม 2562) นางวรวรรณ ชิตอรุณ เลขาธิการคณะกรรมการอ้อยและน้ําตาลทรายรักษาราชการแทนรองปลัดกระทรวงอุตสาหกรรม พร้อมด้วย นางรวีวรรณ อุตรนคร ผู้อํานวยการกองกลาง ตรวจติดตามความเรียบร้อยเตรียมความพร้อมการดําเนินการจัดงาน Outlet ของขวัญเพื่อประชาชน "มหกรรมสินค้าราคาโรงงาน" ซึ่งกระทรวงอุตสาหกรรมได้รวบรวมสินค้า เพื่อเป็นของขวัญให้กับประชาชน ณ บริเวณรอบกระทรวงอุตสาหกรรม
รัฐบาลไทย-ข่าวทำเนียบรัฐบาล-เผยยอดรับชำระหนี้กยศ.ปี 62 ทะลุ 31,005 ล้านบาท สูงสุดเป็นประวัติการณ์
วันศุกร์ที่ 4 ตุลาคม 2562
เผยยอดรับชําระหนี้กยศ.ปี 62 ทะลุ 31,005 ล้านบาท สูงสุดเป็นประวัติการณ์
..
#ไทยคู่ฟ้า กองทุนเงินให้กู้ยืมเพื่อการศึกษา (กยศ.) เผยยอดรับชําระหนี้ปี 62 ทะลุ 31,005 ล้านบาท สูงสุดเป็นประวัติการณ์ โดยมียอดชําระคืนมากกว่าปีที่ผ่านมาถึงร้อยละ 20
.
สําหรับผลการรับชําระหนี้ดีขึ้นนั้น เนื่องจากเป็นปีแรกที่กองทุนได้เริ่มหักเงินเดือนผู้กู้ยืมเพื่อชําระหนี้ผ่านองค์กรนายจ้างภาครัฐและเอกชน ทั้งในส่วนราชการที่อยู่ในระบบจ่ายตรงของกรมบัญชีกลาง รัฐวิสาหกิจ องค์กรปกครองส่วนท้องถิ่น และบริษัทเอกชนขนาดใหญ่ รวมถึงมาตรการจูงใจผู้กู้ยืมที่ค้างชําระหนี้ให้มาชําระหนี้ปิดบัญชี โดยลดเบี้ยให้ปรับถึงร้อยละ 85
.
หลังจากนี้ กยศ. จะนําเงินที่ได้รับชําระคืนมาใช้เพื่อส่งต่อโอกาสทางการศึกษาให้รุ่นน้อง ขอให้มั่นใจว่ามีเงินให้กู้ยืมโดยไม่ต้องใช้งบประมาณแผ่นดิน โดยในปีการศึกษา 2563 กองทุนจะเพิ่มค่าครองชีพให้กับผู้กู้ยืมทุกระดับอีกรายละ 600 บาทต่อเดือนอีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตสวิสประจำประเทศไทย
วันจันทร์ที่ 13 พฤศจิกายน 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตสวิสประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mr. Ivo Sieber เอกอัครราชทูตวิสามัญผู้มีอํานาจเต็มแห่งสมาพันธรัฐสวิส ประจําประเทศไทย
เมื่อวันจันทร์ที่ ๑๓ พฤศจิกายน ๒๕๖๐ เวลา ๑๔.๐๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Mr. Ivo Sieber เอกอัครราชทูตวิสามัญผู้มีอํานาจเต็มแห่งสมาพันธรัฐสวิส
ประจําประเทศไทย พร้อมคณะ เข้าเยี่ยมคารวะรัฐมนตรีว่าการกระทรวงยุติธรรม
พร้อมทั้งหารือข้อราชการร่วมกัน เกี่ยวกับนโยบายด้านการป้องกันและปราบปรามยาเสพติด
การส่งเสริมการคุ้มครองด้านสิทธิและเสรีภาพ และความร่วมมือด้านการบังคับใช้กฎหมาย
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ ลงพื้นที่และประชุมตรวจราชการรอบที่ 2 ของปีงบประมาณ 2561 ณ สำนักงานอุตสาหกรรมจังหวัดตราด
วันพุธที่ 5 กันยายน 2561
หัวหน้าผู้ตรวจราชการ ก.อุตฯ ลงพื้นที่และประชุมตรวจราชการรอบที่ 2 ของปีงบประมาณ 2561 ณ สํานักงานอุตสาหกรรมจังหวัดตราด
นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ลงพื้นที่และประชุมตรวจราชการรอบที่ 2 ของปีงบประมาณ 2561 ณ สํานักงานอุตสาหกรรมจังหวัดตราด
วันนี้ (5 กันยายน 2561) เวลา 09.00 น. นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ลงพื้นที่และประชุมตรวจราชการรอบที่ 2 ของปีงบประมาณ 2561 ณ สํานักงานอุตสาหกรรมจังหวัดตราด โดยมีนายอดิศักดิ์ อุรเคนทร์ อุตสาหกรรมจังหวัดตราด นางสาวศรชนก ทองมั่นคง อุตสาหกรรมจังหวัดจันทบุรี และเจ้าหน้าที่สํานักงานอุตสาหกรรมจังหวัดตราด สํานักงานอุตสาหกรรมจังหวัดจันทบุรี เข้าร่วมประชุม ทั้งนี้ที่ประชุมได้นําเสนอผลการดําเนินงานของสํานักงานอุตสาหกรรมจังหวัด ดังนี้ 1) การส่งเสริมและพัฒนาอุตสาหกรรมเป้าหมาย S-curve , New S-curve 2) การส่งเสริมและการพัฒนาผู้ประกอบการไปสู่อุตสาหกรรม 4.0 ด้านการเงิน (Finance) ไม่ใช่ด้านการเงิน (Non-Finance) 3) การส่งเสริมสภาพแวดล้อมที่ดี 4) การส่งเสริมการลงทุนในพื้นที่ 5) การเชื่อมโยงและพัฒนาระบบฐานข้อมูลแบบบูรณาการ (Big Data) อาทิ การปรับปรุงข้อมูลด้านเศรษฐกิจอุตสาหกรรมของพื้นที่ให้เป็นปัจจุบันในเว็บไซต์ของสํานักงานอุตสาหกรรมจังหวัดและประสานเชื่อมโยงข้อมูลกับหน่วยงานภายในและภายนอกกระทรวงอุตสาหกรรม 6) การพัฒนาบุคลากรและปรับปรุงการให้บริการ และ 7) การบริหารจัดการองค์กรตามนโยบายรัฐบาล มติ ครม. และนโยบายกระทรวงอุตสาหกรรม
รัฐบาลไทย-ข่าวทำเนียบรัฐบาล-แรงงาน ชวนเด็กจบใหม่ ทำ Part-time
วันพฤหัสบดีที่ 13 สิงหาคม 2563
แรงงาน ชวนเด็กจบใหม่ ทํา Part-time
นายสุชาติ พรชัยวิเศษกุล อธิบดีกรมการจัดหางาน เผย สถานการณ์แพร่ระบาดของโรค COVID-19 ส่งผลกระทบต่อการจ้างงานในประเทศ รวมถึงผู้ที่สําเร็จการศึกษาใหม่ จํานวน 493,875 คน แนวโน้มตลาดรองรับไม่เพียงพอ สั่งการกกจ. เร่งหาแนวทางให้บัณฑิตใหม่เข้าสู่ระบบการจ้างงาน
“ หลายภาคส่วนกังวลเรื่อง การว่างงานของบัณทิตจบใหม่ โดยเฉพาะการเข้าสู่การว่างงานถาวรกระทรวงแรงงาน โดยกรมการจัดหางาน ไม่ได้นิ่งนอนใจ เร่งหามาตรการ และนโยบายเพื่อตอบโจทย์ปัญหาว่างงานเหล่านี้ ซึ่งผลกระทบจากการแพร่ระบาดของโรคโควิด-19 ทําให้รูปแบบการจ้างงานเปลี่ยนไป นอกจากจะมีการปิดกิจกิจการ ลดขนาดองค์กร สถานประกอบการหลายแห่งยังได้ปรับเปลี่ยนรูปแบบการจ้างงานจากเต็มเวลา เป็นการจ้างงานแบบ Part-time ประกอบกับ รูปแบบการทํางานของคนรุ่นใหม่ได้เปลี่ยนไป รับงานอิสระที่สามารถกําหนดเวลาการทํางานได้เป็นบางช่วงเวลา
จึงอาจเป็นอีกหนึ่งทางเลือก หากบัณทิต จะเลือกทํางานในรูปแบบ part-time ซึ่งขณะนี้ กรมการจัดหางาน ได้รับแจ้งตําแหน่งงาน part-time จํานวน 2,396 อัตรา คือ 1.แรงงานด้านการผลิต 2.พนักงานจัดส่งสินค้าอื่น ๆ 3.เจ้าหน้าที่เก็บเงิน,แคชเชียร์ 4.เจ้าหน้าที่ขนส่งอื่นๆ 5.พนักงานขาย และผู้นําเสนอสินค้าอื่น ๆ 6.แรงงานในด้านการผลิตต่างๆ, แรงงานทั่วไป 7.พนักงานขายทอดตลาด 8.เจ้าหน้าที่สินเชื่อ,เจ้าหน้าที่การเงิน 9.ตัวแทนนายหน้าขายบริการธุรกิจอื่นๆ 10.พนักงานขายสินค้า (ประจําร้าน),พนักงานขายของหน้าร้าน
โดยสามารถสมัครงานได้ทาง เว็บไซต์ http://smartjob.doe.go.th และ ณ อาคาร 3 ชั้น หน้ากระทรวงแรงงาน หรือ ณ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือ ติดตามตําแหน่งงานว่าง Part-time ได้ทาง Facebook Fanpage : เสิร์ฟงานด่วน ” นายสุชาติฯ กล่าว
อธิบดีกรมการจัดหางาน กล่าวเพิ่มเติมว่า ผลกระทบของโควิด-19 ทําให้นายจ้างมีปริมาณงานที่ลดลง ซึ่งเป็นสถานการณ์ที่เกิดขึ้นทั่วโลก อย่างไรก็ดี รัฐบาลตระหนักว่า หากแรงงานในประเทศ ไม่มีงานทําย่อมส่งผลต่อการใช้จ่ายของคนในประเทศ และอาจส่งผลกระทบเป็นลูกโซ่ต่อไป ถึงภาคส่วนอื่นๆ รัฐบาลจะเร่งหามาตรการและแนวทาง ที่ให้ผลดีที่สุดกับพี่น้องแรงงาน เกิดการขับเคลื่อนเศรษฐกิจของประเทศ และทําให้ประชาชนผู้ว่างงานได้กลับมามีงานทําและรายได้
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ให้การต้อนรับนักศึกษา วปอ. รุ่น 61 ศึกษาดูงานย้ำภารกิจมหาดไทยคือ บำบัดทุกข์ บำรุงสุขประชาชน
วันพฤหัสบดีที่ 18 ตุลาคม 2561
ปลัดกระทรวงมหาดไทย ให้การต้อนรับนักศึกษา วปอ. รุ่น 61 ศึกษาดูงานย้ําภารกิจมหาดไทยคือ บําบัดทุกข์ บํารุงสุขประชาชน
ปลัดกระทรวงมหาดไทย ให้การต้อนรับนักศึกษา วปอ. รุ่น 61 ศึกษาดูงานย้ําภารกิจมหาดไทยคือ บําบัดทุกข์ บํารุงสุขประชาชน
วันนี้(18ต.ค.61)เวลา09.00น.ณห้องประชุมอัษฎางค์ ชั้น 5 อาคารดํารงราชานุสรณ์กระทรวงมหาดไทยนายฉัตรชัย พรหมเลิศ ปลัดกระทรวงมหาดไทยเป็นประธาน การต้อนรับและกล่าวต้อนรับพลโท ขจรฤทธิ์ นิลกําแหง ผู้อํานวยการวิทยาลัยป้องกันราชอาณาจักร และคณะนักศึกษาวิทยาลัยป้องกันราชอาณาจักร หลักสูตรการป้องกันราชอาณาจักร (วปอ.) รุ่นที่ 61 จํานวน 160 คนโดยมีผู้บริหารระดับสูงของกระทรวงมหาดไทยร่วมต้อนรับและบรรยายสรุปภารกิจของส่วนราชการระดับกรมในสังกัดกระทรวงมหาดไทย
ปลัดกระทรวงมหาดไทยได้กล่าวต้อนรับคณะดูงาน โดยกระทรวงมหาดไทยมีความยินดีเป็นอย่างยิ่งที่ได้ต้อนรับคณาจารย์และนักศึกษา วปอ. รุ่นที่ 61 ซึ่งเดินทางมาดูกิจการและศึกษาภูมิประเทศภาคการปฐมนิเทศ (กรุงเทพมหานคร) ภารกิจของกระทรวงมหาดไทยมีอํานาจหน้าที่ในการบําบัดทุกข์ บํารุงสุขให้กับประชาชนซึ่งมีภารกิจและขอบเขตงานที่กว้าง ผ่านกลไกการทํางาน 2 ด้านคือ การทํางานตามอํานาจหน้าที่ตามกฏหมาย โดยผ่านกลไกการทํางาน ทั้งส่วนกลางที่ผ่านส่วนราชการระดับกรม/รัฐวิสาหกิจในลักษณะกลุ่มภารกิจ (Cluster) และส่วนภูมิภาคและส่วนท้องถิ่น ผู้ว่าราชการ 76 จังหวัดและนายอําเภอ 878 อําเภอ ในฐานะผู้จัดการ/ผู้อํานวยการพื้นที่ (Area Manager) ผู้ปกครองท้องถิ่น ท้องที่ ร่วมกับกําลังสนับสนุนการดําเนินงานของภาครัฐในพื้นที่ต่างๆ เช่น สมาชิกกองอาสารักษาดินแดน (อส.) คณะกรรมการหมู่บ้าน (กม.) อาสาสมัครป้องกันภัยฝ่ายพลเรือน (อพปร.) ซึ่งทั้งหมดเป็นกลไกการทํางาน ของกระทรวงมหาดไทยที่สําคัญในบูรณาการการทํางานในระดับในพื้นที่ทุกมิติ และการทํางานบนความคาดหวังของประชาชน เพื่อสร้างสมดุลการปฎิบัติราชการ เช่น การอํานวยความเป็นธรรมผ่านศูนย์ดํารงธรรมที่มิใช่เพียงการรับเรื่องร้องทุกข์บูรณาการทํางานประสานการแก้ไขปัญหาร่วมกับหน่วยงานราชการอื่นในพื้นที่ "เน้นหลักดําเนินการในพื้นที่ทันที" การแก้ไขปัญหาที่ดิน และการกํากับดูแล ใบอนุญาตบางประเภท เป็นต้น
ปลัดกระทรวงมหาดไทย ได้กล่าวเพิ่มเติมว่าการบูรณาการการทํางานทั้งภาครัฐและภาคเอกชน จึงมีความสําคัญ งานสําเร็จได้ขึ้นอยู่กับความร่วมมือทุกภาคส่วนที่เกิดได้จากจุดเชื่อมจากหลักสูตรนี้ หวังว่าการบรรยายสรุปภารกิจของกระทรวงจะเป็นประโยชน์ในการปฏิบัติงานในอนาคต
รัฐบาลไทย-ข่าวทำเนียบรัฐบาล-“ยุติธรรม” ตรวจพิสูจน์สารพันธุกรรมชาวมานิ จ.สตูล เพื่ออำนวยความยุติธรรมให้ประชาชนทุกกลุ่มได้เข้าถึงสิทธิขั้นพื้นฐานอย่างเท่าเทียม
วันจันทร์ที่ 27 พฤศจิกายน 2560
“ยุติธรรม” ตรวจพิสูจน์สารพันธุกรรมชาวมานิ จ.สตูล เพื่ออํานวยความยุติธรรมให้ประชาชนทุกกลุ่มได้เข้าถึงสิทธิขั้นพื้นฐานอย่างเท่าเทียม
กระทรวงยุติธรรม ตรวจพิสูจน์สารพันธุกรรมชาวมานิ จ.สตูล เพื่ออํานวยความยุติธรรมให้ประชาชนทุกกลุ่มได้เข้าถึงสิทธิขั้นพื้นฐานอย่างเท่าเทียม
ในวันจันทร์ที่ ๒๗ พฤศจิกายน ๒๕๖๐ เวลา ๐๙.๓๐ น.
นายเพิ่มพูน พึ่งประสิทธิ์ ผู้ตรวจราชการกระทรวงยุติธรรม พร้อมคณะผู้บริหารกระทรวงยุติธรรม
ลงพื้นที่ตรวจเยี่ยมและพบปะประชาชนเพื่อช่วยเหลือบุคคลผู้ไร้รัฐ ไร้สัญชาติ
กลุ่มชาติพันธุ์มานิ จังหวัดสตูล ณ องค์การบริหารส่วนตําบลน้ําผุด อําเภอละงู จังหวัดสตูล
ผู้ตรวจราชการกระทรวงยุติธรรม กล่าวว่า กระทรวงยุติธรรม โดยกรมคุ้มครองสิทธิและเสรีภาพ
สถาบันนิติวิทยาศาสตร์ ได้ร่วมกับกรมการปกครอง กระทรวงมหาดไทย
คณะนิติศาสตร์ มหาวิทยาลัยธรรมศาสตร์ โรงพยาบาลละงู จังหวัดสตูล
สํานักงานหลักประกันสุขภาพแห่งชาติ เขต ๑๒ และหน่วยงานที่เกี่ยวข้องในพื้นที่จังหวัดสตูล
ได้ให้ความช่วยเหลือกลุ่มชาติพันธุ์ในประเทศไทยที่ยังไม่ได้รับสถานะบุคคล
เนื่องจากเป็นบุคคลตกสํารวจตรวจสอบทะเบียนราษฎร์ โดยในวันนี้ได้ให้บริการตรวจพิสูจน์สารพันธุกรรม
บุคคลผู้ไร้รัฐ ไร้สัญชาติ กลุ่มชาติพันธุ์มานิ จํานวน ๓๐ ราย ซึ่งผลการตรวจพิสูจน์สารพันธุกรรม
จะนํามาใช้เป็นข้อมูลประกอบการรับรองสถานะทางทะเบียนราษฏร์
เพื่อให้กลุ่มชาติพันธุ์ดังกล่าวได้เข้าถึงสิทธิมนุษยชนขั้นพื้นฐานที่พึงจะได้รับ
อาทิ การได้มีสัญชาติ สิทธิในการเข้าถึงการรักษาพยาบาล การเข้าถึงการศึกษา
และการเข้าถึงกระบวนการยุติธรรมอย่างเท่าเทียมกันต่อไป
รัฐบาลไทย-ข่าวทำเนียบรัฐบาล-นายกรัฐมนตรีพบปะผู้นำศาสนาและผู้นำท้องถิ่นจังหวัดชายแดนใต้ ย้ำความร่วมมือจากทุกภาคส่วนคือเสาหลักของความสงบ
วันอังคารที่ 28 พฤศจิกายน 2560
นายกรัฐมนตรีพบปะผู้นําศาสนาและผู้นําท้องถิ่นจังหวัดชายแดนใต้ ย้ําความร่วมมือจากทุกภาคส่วนคือเสาหลักของความสงบ
นายกรัฐมนตรีพบปะผู้นําท้องถิ่นจังหวัดชายแดนใต้ เผยความสงบจะไม่เกิดขึ้นหากทุกภาคส่วนไม่ร่วมมือกัน
วันนี้ (27 พฤศจิกายน 2560) เวลา 17.20 น. ณ ห้องจัดเลี้ยงอาคารสมาคมนายทหารสัญญาบัตร กองพลทหารราบที่ 15 ค่ายสมเด็จพระสุริโยทัย อําเภอหนองจิก จังหวัดปัตตานี พลเอก ประยุทธ์ จันทร์โอชา นายกรัฐมนตรีพบผู้นําท้องถิ่นของจังหวัดชายแดนใต้ เพื่อรับทราบปัญหา ความเดือดร้อน และข้อเสนอแนะตลอดจนเพื่อเป็นการสร้างความไว้เนื้อเชื่อใจระหว่างรัฐบาลและผู้นําท้องถิ่นของจังหวัดชายแดนใต้
ภายหลังรับทราบปัญหา ความเดือดร้อน และข้อเสนอแนะจากผู้นําท้องถิ่น นายกรัฐมนตรีกล่าวพบปะกับผู้นําท้องถิ่นจังหวัดชายแดนใต้ ตอนหนึ่งว่า รัฐบาลและฝ่ายความมั่นคงคือหน่วยงานเดียวกัน โดยจะเร่งขับเคลื่อนการทํางานให้รวดเร็วขึ้น ทั้งนี้ ต้องอาศัยการทํางานของผู้นําศาสนา และส่วนท้องถิ่นร่วมกันอย่างบูรณาการเพื่อประโยชน์ต่อประชาชนมากที่สุด ซึ่งภาคใต้มีความพร้อมในหลาย ๆ ด้าน ทั้งเรื่องทรัพยากรทางธรรมชาติ การท่องเที่ยว มีวัฒนธรรมที่โดดเด่น ไม่ว่าจะนับถือศาสนาไหนทุกคนล้วนเป็นคนไทยด้วยกันทั้งหมด ความสงบจะไม่เกิดขึ้นและไม่สามารถแก้ไขปัญหาได้หากปราศจากความร่วมมือจากทุกภาคส่วน
ในส่วนการดูแลศาสนา นายกรัฐมนตรีกล่าวว่า รัฐบาลพร้อมดูแลทุกศาสนาอย่างเท่าเทียมเป็นรูปธรรมและสันติวิธี ยืนยันรัฐบาลไม่ต้องการใช้ความรุนแรงในการแก้ไขปัญหา ซึ่งผู้นําศาสนาต้องช่วยกันดูแลแก้ไขปัญหาในท้องถิ่น พยามยามขจัดความขัดแย้งในพื้นที่ของตัวเองให้ได้ ส่วนเรื่องเศรษฐกิจ ทุกคนต้องปรับเปลี่ยนตัวเองเตรียมความพร้อมรองรับการลงทุน ถ้าหากไม่มีการพัฒนาความเจริญเติบโตก็ไม่เกิดขึ้น ต้องช่วยกันแก้ไขปัญหา รัฐบาลพร้อมให้การสนับสนุนส่งเสริมการลงทุนในพื้นที่เพื่อสร้างอาชีพ สร้างรายได้ ส่งเสริมเศรษฐกิจ
ทั้งนี้ การดําเนินการต่าง ๆ ต้องเป็นไปตามกลไกของกฎหมาย โดยเฉพาะผู้กระทําความผิดในพื้นที่จังหวัดชายแดนใต้ สําหรับการแก้ไขปัญหาขาดแคลนข้าราชการในพื้นที่ นายกรัฐมนตรีเห็นชอบให้ส่วนท้องถิ่นเสนอโครงการ เหตุผลต่อกระทรวงที่รับผิดชอบเพื่อพิจารณาหลักเกณฑ์การสอบเข้ารับราชการของพนักงาน ลูกจ้างที่เป็นคนท้องถิ่นอยู่แล้วให้เข้ารับราชการเพื่อสร้างขวัญกําลังใจต่อไป
———————————————
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ผนึกกำลัง พัฒนาบุคลากรขับเคลื่อนยุติวัณโรคในไทย
วันพุธที่ 8 สิงหาคม 2561
สธ. ผนึกกําลัง พัฒนาบุคลากรขับเคลื่อนยุติวัณโรคในไทย
กระทรวงสาธารณสุขผนึกกําลัง 3 หน่วยงาน กรมควบคุมโรค กรมการแพทย์ และกรมวิทยาศาสตร์ การแพทย์ พัฒนาศักยภาพบุคลากรสาธารณสุข ตามแนวทาง “ค้นให้พบ จบด้วยหาย พัฒนาระบบเครือข่าย นโยบายมุ่งมั่น สร้างสรรค์นวัตกรรม”  เพื่อหยุดยั้งวัณโรคในประเทศไทย
กระทรวงสาธารณสุขผนึกกําลัง 3 หน่วยงาน กรมควบคุมโรค กรมการแพทย์ และกรมวิทยาศาสตร์ การแพทย์ พัฒนาศักยภาพบุคลากรสาธารณสุข ตามแนวทาง “ค้นให้พบ จบด้วยหาย พัฒนาระบบเครือข่าย นโยบายมุ่งมั่น สร้างสรรค์นวัตกรรม” เพื่อหยุดยั้งวัณโรคในประเทศไทย
บ่ายวันนี้ (8 สิงหาคม 2561) ที่โรงแรมเซ็นทรา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เปิดประชุมวิชาการต่อต้านวัณโรคระดับชาติ UNITE TO END TB TOGETHER WE CAN จัดโดยกรมควบคุมโรค กรมการแพทย์ และกรมวิทยาศาสตร์การแพทย์ เพื่อพัฒนาบุคลากรทางการแพทย์ ตามแนวทางการควบคุมวัณโรคในประเทศไทย เน้นการระดมความคิด สร้างองค์ความรู้ และประสานความร่วมมือหน่วยงานที่เกี่ยวข้อง เพื่อลดอุบัติการณ์วัณโรคให้ได้ตามเป้าหมาย 88 ต่อประชากรแสนคน ภายในปี 2564 มีแพทย์ พยาบาล เภสัชกร นักวิชาการสาธารณสุขและบุคลากรสาธารณสุข ร่วมประชุมกว่า 800 คน
ศ.คลินิก เกียรติคุณ นพ.ปิยะสกล ให้สัมภาษณ์ว่า องค์การอนามัยโลกจัดให้ประเทศไทยเป็น 1 ใน 14 ประเทศของโลกที่มีภาวะวัณโรค วัณโรคที่สัมพันธ์กับการติดเชื้อเอชไอวี และวัณโรคดื้อยาหลายขนาน โดยกําหนดเป้าหมายลดอุบัติการณ์วัณโรคให้ต่ํากว่า 10 ต่อแสนประชากรโลก ภายในปี พ.ศ.2578 สําหรับประเทศไทย ได้กําหนดแผนปฏิบัติการระดับชาติด้านการต่อต้านวัณโรค พ.ศ.2560-2564 มีเป้าหมายลดอุบัติการณ์วัณโรคให้เหลือ 88 ต่อประชากรแสนคน ภายในปี 2564 ด้วยมุ่งเน้นแนวทาง “ค้นให้พบ จบด้วยหาย พัฒนาระบบเครือข่าย นโยบายมุ่งมั่น สร้างสรรค์นวัตกรรม” เพื่อให้ประชาชนในประเทศไทยปลอดจากเชื้อวัณโรคร่วมกันในอนาคต
ทั้งนี้ ในระยะปีที่ผ่านมาแผนงานควบคุมวัณโรคแห่งชาติ (National TB Program) ของประเทศไทย มีการปรับปรุงมาตรการอย่างต่อเนื่องทุกมิติ สามารถเพิ่มอัตรารักษาสําเร็จของผู้ป่วยวัณโรค ตามเป้าหมายขององค์การอนามัยโลก มากกว่าร้อยละ 85 เป็นครั้งแรกของประเทศไทย และสามารถเร่งรัดค้นหาผู้ป่วยวัณโรคนําเข้าสู่ระบบการรักษา โดยเฉพาะการคัดกรองเพื่อค้นหาวัณโรคในเรือนจํา และดูแลบุคลากรสาธารณสุขทั่วประเทศกว่า 400,000 คน ด้วยการตรวจทางห้องปฏิบัติการที่ทันสมัยสามารถตรวจเชื้อได้ภายใน 2 ชั่วโมง นอกจากนี้ ยังสนับสนุนงบประมาณพัฒนาวิจัยและนวัตกรรม โดยมีการนําวิทยาการทันสมัยค้นหาผู้ติดเชื้อให้เข้าสู่กระบวนการรักษาวัณโรค ส่งเสริมการเข้าถึงระบบการดูแลรักษาที่ได้มาตรฐาน
****************************** 8 สิงหาคม 2561